CELEX: 22016D2193
Language: da
Date: 2015-06-11 00:00:00
Title: Det Blandede EØS-Udvalgs afgørelse nr. 158/2015 af 11. juni 2015 om ændring af bilag XIII (Transport) til EØS-aftalen [2016/2193]

15.12.2016   
               
               
                  DA
               
               
                  Den Europæiske Unions Tidende
               
               
                  L 341/54
               
            DET BLANDEDE EØS-UDVALGS AFGØRELSE
      Nr. 158/2015
      af 11. juni 2015
      om ændring af bilag XIII (Transport) til EØS-aftalen [2016/2193]
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
      ud fra følgende betragtninger:
      
                  (1)
               
               
                  Kommissionens forordning (EU) nr. 361/2014 af 9. april 2014 om gennemførelsesbestemmelser til forordning (EF) nr. 1073/2009 hvad angår transportdokumenter vedrørende international personbefordring med bus og om ophævelse af Kommissionens forordning (EF) nr. 2121/98 (1) skal indarbejdes i EØS-aftalen.
               
            
                  (2)
               
               
                  Forordning (EU) nr. 361/2014 ophæver Kommissionens forordning (EF) nr. 2121/98 (2), som er indarbejdet i EØS-aftalen, og som derfor skal udgå af EØS-aftalen.
               
            
                  (3)
               
               
                  Bilag XIII til EØS-aftalen bør derfor ændres —
               
            VEDTAGET DENNE AFGØRELSE:
      Artikel 1
      I bilag XIII til EØS-aftalen foretages følgende ændringer:
      
                  1)
               
               
                  Følgende punkt indsættes efter punkt 32a (Europa-Parlamentets og Rådets forordning (EF) nr. 1073/2009):
                  
                              »32aa.
                           
                           
                              
                                 32014 R 0361: Kommissionens forordning (EU) nr. 361/2014 af 9. april 2014 om gennemførelsesbestemmelser til forordning (EF) nr. 1073/2009 hvad angår transportdokumenter vedrørende international personbefordring med bus og om ophævelse af Kommissionens forordning (EF) nr. 2121/98 (EUT L 107 af 10.4.2014, s. 39).
                              Forordningens bestemmelser gælder i forbindelse med EØS-aftalen med følgende tilpasninger:
                              
                                          a)
                                       
                                       
                                          EFTA-staterne anerkender EU-dokumenter, der udstedes af EU-medlemsstater, og EU og EU's medlemsstater anerkender dokumenter udstedt af EFTA-stater.
                                       
                                    
                                          b)
                                       
                                       
                                          I artikel 7 ændres ordet »EU-lovgivningen« til »den lovgivning, der finder anvendelse i medfør af EØS-aftalen«.
                                       
                                    
                                          c)
                                       
                                       
                                          I de dokumenter, der er omhandlet i bilag II-VI, ændres ordene »medlemsstat(er)« til »EU-medlemsstat(er) eller EØS/EFTA-stat(er)«, »EU-lovgivning« og »den relevante EU-lovgivning« til »EØS-aftalen«, »EF-lovgivning« til »den lovgivning, der finder anvendelse i medfør af EØS-aftalen« og »fællesskabstilladelse« til »tilladelse«.
                                       
                                    
                                          d)
                                       
                                       
                                          Teksten i punkt 1(v) i del C i det dokument, der er omhandlet i bilag II ændres til »momsen eller omsætningsafgiften på transportydelserne.«.
                                       
                                    
                                          e)
                                       
                                       
                                          I de dokumenter, der er omhandlet i bilag II, III, IV, V og VI, tilføjes ordene »Island (IS), Liechtenstein (FL) og Norge (N)« på alle lister over nationalitetsbetegnelser, og ordene, »som tilpasset med henblik på anvendelsen af aftalen om Det Europæiske Økonomiske Samarbejdsområde« tilføjes efter ordene »forordning (EF) nr. 1073/2009« og »forordning (EF) nr. 1073/2009 af 21. oktober 2009 om fælles regler for adgang til det internationale marked for buskørsel og om ændring af forordning (EF) nr. 561/2006«.
                                       
                                    
                                          f)
                                       
                                       
                                          I tabellen i det dokument, der er omhandlet i bilag VI, indsættes forkortelserne »IS«, »FL« og »N«.«
                                       
                                    
                        
            
                  2.
               
               
                  Teksten i punkt 33c (Kommissionens forordning (EF) nr. 2121/98) og i tillæg 6 udgår.
               
            Artikel 2
      Den islandske og den norske udgave af forordning (EU) nr. 361/2014, der offentliggøres i Den Europæiske Unions Tidendes EØS-tillæg, er begge autentiske.
      Artikel 3
      Denne afgørelse træder i kraft den 12. juni 2015, forudsat at alle meddelelser er indgivet, jf. aftalens artikel 103, stk. 1 (*1), eller på dagen for ikrafttrædelsen af Det Blandede EØS-Udvalgs afgørelse nr. 88/2014 af 16. maj 2014 (3), alt efter hvilken af disse datoer der er den seneste.
      Artikel 4
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.
      
         Udfærdiget i Bruxelles, den 11. juni 2015.
         
            
               På Det Blandede EØS-Udvalgs vegne
            
            Gianluca GRIPPA
            
               Formand
            
         
      
      
         (1)  EUT L 107 af 10.4.2014, s. 39.
      
         (2)  EFT L 268 af 3.10.1998, s. 10.
      
         (*1)  Ingen forfatningsmæssige krav angivet.
      
         (3)  EUT L 310 af 30.10.2014, s. 40.